stanford-oval/wikipedia huggingface dataset:
วัดเจดีย์เจ็ดแถว
ประวัติ

สาเหตุความเป็นมาที่วัดนี้ชื่อว่า "วัดเจดีย์เจ็ดแถว" นั้น ชื่อนี้เป็นชื่อที่เรียกขึ้นภายหลังโดยราษฎรในท้องถิ่น สาเหตุที่เรียกเนื่องจากพบเจดีย์จำนวนมากมายหลายแถวภายในวัด
วัดเจดีย์เจ็ดแถวนี้น่าจะเป็นวัดที่มีความสำคัญมากวัดหนึ่งในเมืองศรีสัชนาลัย เนื่องจากเป็นวัดที่ตั้งอยู่ในแนวแกนหลักของเมือง พิจารณาได้จากตำแหน่งที่ตั้งของเมือง อีกทั้งยังมีขนาดใหญ่เกินกว่าที่ราษฎรธรรมดาจะเป็นผู้สร้างขึ้น ดังปรากฏในพระราชวินิจฉัยของพระบาทสมเด็จพระมงกุฎเกล้าเจ้าอยู่หัวในหนังสือ เที่ยวเมืองพระร่วง ระบุว่า "วัดเจดีย์เจ็ดแถวนี้เป็นวัดใหญ่ เพราะฉะนั้นจำจะต้องลองสันนิษฐานดูว่าเป็นของใคร นายเทียนกล่าวว่า วัดนี้เดิมเขาเรียกว่า วัดกัลยานิมิต เพราะว่านางพญาธิดาแห่งพระมหาธรรมราชา (บาธรรมราช) เป็นผู้สร้างขึ้น นายเทียนอ้างหนังสือที่ไฟไหม้นั้นเป็นพยานอีก" ส่วน สมเด็จพระเจ้าบรมวงศ์เธอ กรมพระยาดำรงราชานุภาพ มีพระวินิจฉัยว่าวัดนี้เป็นวัดที่มีความสวยงามกว่าวัดอื่น ๆ อาจเป็นวัดของกษัตริย์ที่ครองเมืองนี้ และเจดีย์รายอื่น ๆ คงเป็นที่บรรจุพระอัฐิของเจ้านายในราชวงศ์สุโขทัย
สถาปัตยกรรม

เจดีย์รายที่วัดเจดีย์เจ็ดแถวมีรูปแบบที่ได้รับอิทธิพลศิลปะจากที่ต่าง ๆ หลายแห่ง เช่น ลังกา และพุกาม ด้านหลังเจดีย์ประธานมีเจดีย์รายที่มีลักษณะเด่น คือฐานเป็นเจดีย์สี่เหลี่ยมจัตุรัส ยอดเป็นทรงกลม ภายในเจดีย์มีซุ้มโถงส่วนซุ้มโถงเป็นที่ประดิษฐานพระพุทธรูปยืนปูนปั้นมีภาพจิตรกรรมเป็นภาพอดีตพระพุทธเจ้าและเหล่าเทวดากษัตริย์
เจดีย์รายที่มีลักษณะเด่นองค์หนึ่งเรียกว่า เจดีย์ทรงปราสาท คือซุ้มจรนัมด้านหลังของเรือนธาตุ ทำเป็นซุ้มมณฑปมีเรือนยอดข้างบนสูงเป็นซุ้มทางทิศตะวันตกมีพระพุทธรูปปางนาคปรกประดิษฐานอยู่เป็นพระพุทธรูปปางนาคปรกสมัยสุโขทัย รวมทั้งหมดแล้ววัดเจดีย์เจ็ดแถวมีเจดีย์รายและอาคารขนาดเล็กแบบต่าง ๆ กว่า 33 องค์
ระเบียงภาพ

เจดีย์ประธานทรงพุ่มข้าวบิณฑ์ มุมมองจากทางทิศตะวันตก
เจดีย์ประธานทรงพุ่มข้าวบิณฑ์ มุมมองจากทางทิศตะวันออก
เจดีย์รายทรงพุ่มข้าวบิณฑ์
เจดีย์ยอดมณฑป เป็นอาคารทรงโรงมีหลังคาเป็นมณฑปที่มียอดเจดีย์เหนืออีกชั้นหนึ่ง
เจดีย์ยอดมณฑป
เจดีย์ประจำมุม แบบ "เจดีย์ทรงปราสาทห้ายอด" ได้รับอิทธิพลมาจากศิลปะล้านนาและเจดีย์วิหารทางพุกาม ซึ่งสังเกตได้จากเรือนธาตุและเรือนยอด ส่วนฐานบัวลูกฟักได้รับอิทธิพลมาจากทางขอม
เจดีย์รายทรงปราสาทยอด
หาน (นามสกุลจีน)

ตัวอักษรจีนแบบย่อ (Hán) ของ แซ่ห่าน แซ่ฮั่น
หาน (อักษรจีนตัวย่อ 韩 อักษรจีนตัวเต็ม 韓; พินอิน: Hán; เกาหลี: 한

; ไทย: แซ่ห่าน แซ่ฮั่น) เป็นหนี่งใน นามสกุลจีน.
หาน เป็นการออกเสียงตามสำเนียงจีนกลาง สำเนียงอื่นในประเทศจีน อาจออกเสียงเป็น หง หรือ หาง
ในประเทศไทย ออกเสียงว่า ฮั่น หรือ ห่าน. และนิยมแปลงเป็นนามสกุลไทย ด้วยคำว่า หาญ
แซ่หาน (韩) ปัจจุบันอยู่ในอันดับที่ 25 ในประเทศจีน มีคนจีนใช้ หาน (韩) เป็นนามสกุลประมาณ 8 ล้านคน
หาดโกลด์

โกลด์, ยังเป็นที่รู้จักกันคือหาดโกลด์ เป็นรหัสนามที่มอบให้กับหนึ่งในห้าพื้นที่ของฝ่ายสัมพันธมิตรเข้ารุกฝรั่งเศสภายใต้การยึดครองฝรั่งเศสในการยกพลขึ้นบกที่นอร์ม็องดี เมื่อวันที่ 6 มิถุนายน ค.ศ. 1944 ในช่วงสงครามโลกครั้งที่สอง โกลด์ตั้งอยู่ตรงกลางของห้าพื้นที่ ตั้งอยู่ระหว่างปอร็องแบแซ็งทางด้านตะวันตกและ La Rivière  ทางด้านตะวันออก ด้วยหน้าผาสูงที่ปลายสุดของเขตได้มุ่งหมายให้การยกพลขึ้นบกได้เกิดขึ้นที่ส่วนที่ราบระหว่าง Le Hamel และ La Rivière, ในภาครหัสนามว่า จิกและคิง การได้โกลด์เป็นหน้าที่รับผิดชอบของกองทัพบกสหราชอาณาจักร ด้วยการขนส่งทางทะเล กวาดทุ่นระเบิด และการระดมยิงจากกองเรือที่ดำเนินการโดยราชนาวี รวมทั้งส่วนหนึ่งจากดัตช์ โปแลนด์ และฝ่ายสัมพันธมิตรอื่นๆ
เป้าหมายของโกลด์เพื่อรักษาความปลอดภัยหัวหาด มุ่งไปทางตะวันตกเพื่อเข้ายึด Arromanches และสร้างการติดต่อกับกองกำลังอเมริกันที่โอมาฮา เข้ายึดบาเยอ และท่าเรือเล็กที่ปอร็องแบแซ็ง และเพื่อเชื่อมโยงกับกองกำลังแคนาดาที่จูโนไปยังตะวันออก กองกำลังได้เข้าโจมตีโกลด์ต้องเผชิญหน้ากับส่วนหนึ่งของกองพลทหารราบที่ 352 และกองพลทหารราบที่ 716 ของเยอรมัน ประมาณ 2,000 นายได้ถูกส่งไปประจำการในพื้นที่ทันที การปรับปรุงป้อมปราการตลอดชายฝั่งนอร์ม็องดีได้ดำเนินการโดยภายใต้การนำของจอมพล แอร์วิน รอมเมิล ได้เริ่มต้นในเดือนตุลาคม ค.ศ. 1943
เมื่อดีเดย์ที่โกลด์  การระดมยิงจากกองเรือได้ดำเนินการที่เวลา 05:30 น. และการยกพลสะเทิ้นน้ำสะเทิ้นบกได้เริ่มที่เวลา 07:25 น. ด้วยลมพัดแรงสูงทำให้เป็นการยากสำหรับเรือยกพลขึ้นบกและรถถังดีดีสะเทินน้ำสะเทินบก (DD tank) ได้ถูกปล่อยออกมาใกล้ชายทะเลหรือตรงชายหาดแทนที่จะไปได้ไกลตามที่แผนได้วางเอาไว้ ปืนสามในสี่ในที่ตั้งปืนใหญ่ขนาดใหญ่ที่ Longues-sur-Mer กองปืนใหญ่ได้ถูกไร้ความสามารถโดยจากการยิงโดยตรงจากเรือลาดตะเวนของเอแจ็กซ์และอาร์โกนอตที่เวลา 06:20 น. ปืนทั้งสี่ได้กลับมายิงอีกครั้งเป็นจังหวะในช่วงบ่ายและกองทหารรักษาการณ์ได้ยอมจำนนเมื่อวันที่ 7 มิถุนายน การโจมตีทางอากาศได้ล้มเหลวเพื่อตีจุดแข็งที่ Le Hamel ซึ่งมีช่องปืนใหญ่ที่หันไปทางด้านตะวันออกเพื่อให้ระดมยิงตลอดหาดและมีผนังคอนกรีตที่หนาบนฝั่งทะเล ด้วยปืนขนาด 77 มม.ยังคงทำความเสียหายจนถึงเวลา 16:00 น. เมื่อรถถังที่ถูกดัดแปลงโดยราชวิศวกรพาหนะยานเกราะ (Armoured Vehicle Royal Engineers-AVRE) ได้ยิงระเบิดพังประตูขนาดใหญ่เข้าสู่ด้านหลัง ที่ตั้งป้อมปืนที่สองที่ La Rivière ถูกติดตั้งด้วยปืนขนาด 88 มม.ได้ถูกจัดการโดยรถถังที่เวลา 07:30 น.
ในขณะเดียวกัน ทหารราบก็ได้เริ่มเคลียร์อาคารป้อมปราการหนักตามชายทะเลและเข้ารุกเป้าหมายในประเทศที่ห่างไกล คอมมานโดบริติชของหน่วยคอมมานโดที่ 47 (ราชนาวิกโยธิน) ได้เข้ารุกปอร็องแบแซ็งและเข้ายึดเมื่อวันที่ 7 มิถุนายนในยุทธการที่ปอร็องแบแซ็ง บนด้านปีกตะวันตก กองพันที่ 1 กรมทหารแฮมป์เชียร์ได้เข้ายึด Arromanches (อนาคตของหนึ่งในท่าเรือเทียมมัลเบอรี่) และกองพลน้อยทหารราบที่  69 บนปีกตะวันออกได้ทำการติดต่อกับกองกำลังแคนาดาที่จูโน Stanley Hollis จากกองร้อยจ่าสิบตรี (Company sergeant major) ที่ได้รับเพียงวิคตอเรียคลอส เป็นการปูนบำเหน็จเมื่อครั้งดีเดย์จากการปฏิบัติหน้าที่ในขณะที่โจมตีสองป้อมปืนที่ Mont Fleury battery เนื่องจากการต้านทานอย่างแข็งขันจากกองพลทหารราบที่ 352 ของเยอรมัน บาเยอยังไม่ถูกยึดจนกระทั่งวันต่อมา อังกฤษได้สูญเสียที่โกลด์ประมาณ 1,000 นาย-1,100 นาย เยอรมันได้สูญเสียยังไม่ทราบ
สศิรา ทวียนต์ชัย

| สศิรา ทวียนต์ชัย |
| --- | --- |
เกิด: 7 กรกฎาคม พ.ศ. 2533 (34 ปี) สศิรา ทวียนต์ชัย
อาชีพ: นักแสดง
ปีที่แสดง: พ.ศ. 2556 – ปัจจุบัน
สศิรา ทวียนต์ชัย ชื่อเล่น แนน (เกิด 7 กรกฎาคม พ.ศ. 2533) เป็นนักแสดงหญิงชาวไทย
การศึกษา

อนุบาล - มัธยมศึกษา - โรงเรียนมาแตร์เดอี
อุดมศึกษา - คณะวิศวกรรมศาสตร์ รุ่น 93 ภาคอุตสาหการ (IE) จุฬาลงกรณ์มหาวิทยาลัย
ผลงาน > ละครโทรทัศน์

ละครโทรทัศน์ต่อไปนี้ออกอากาศทางช่องTrue4U
| ปี | เรื่อง | บทบาท |
| --- | --- | --- |
| 2558 | ซิ่งรักทะลุมิติ | มินดี |
| 2559 | Angel Destiny อุบัติรักเทวา | มัสลิน ตระการศักดิ์ (มิ้นท์) |
| 2563 | รักนิรมิต | เพ็ญณี พงษ์ษามณีรัตน์ |
ผลงาน > มิวสิควีดีโอ

| ปี พ> ศ. | เพลง | นักร้อง | หมายเหตุ |
| --- | --- | --- | --- |
| 2556 | งานเต้นรำ | Musketeers | คู่กับ |
| 2556 | รักเธอคนเดียวเท่านั้น | Yes'sir Days | คู่กับ |
| 2557 | ลองคุย | Lipta | คู่กับ |
| 2557 | ขอฉันฟังเรื่องเศร้าของเธอ | ศิลา ชวกิจกาญจน์ (เมย์ True AF 11) | คู่กับ |
แหล่งข้อมูลอื่น

แนน สศิรา นางเอกเอ็มวีเพลง งานเต้นรำ – Musketeers : teen.mthai.com เก็บถาวร 2017-01-19 ที่ เวย์แบ็กแมชชีน
เปิดประวัติ “แนน สศิรา” หรือ “มัสลิน” ใน อุบัติรักเทวา : daradaily.com
แนน สศิรา นางเอกโฆษณา AIS น่ารักสุดๆ : siamzone.com
“แนน-สศิรา” สุดฟิน ประกบคู่จิ้นในฝันลงซีรีส์ “อุบัติรักเทวา” : manager.co.th[ลิงก์เสีย]
สว่างวัน ไตรเจริญวิวัฒน์

สว่างวัน  ไตรเจริญวิวัฒน์ ผู้แปลภาษาสเปนอย่างเป็นทางการ โดยการรับรองจากสถานเอกอัครราชทูตสเปนประจำประเทศไทย  ปัจจุบันดำรงตำแหน่งศาสตราจารย์ ประจำสาขาวิชาภาษาสเปน ภาควิชาภาษาตะวันตก คณะมนุษยศาสตร์ มหาวิทยาลัยรามคำแหง  และสำเร็จการศึกษาระดับปริญญาเอก สาขาวรรณคดีสเปนและละตินอเมริกัน
การศึกษา

อักษรศาสตรบัณฑิต คณะอักษรศาสตร์ จุฬาลงกรณ์มหาวิทยาลัย (เกียรตินิยมอันดับหนึ่ง เหรียญทอง)
ปริญญาโทสาขาภาษาและวรรณคดีสเปน จากมหาวิทยาลัย N.Y.U. In Spain ทุนรัฐบาลสเปน
ผลงานด้านวิชาการ

คู่มือกระจายคำกริยา (ผลงานร่วมกับเอ๊ดดูอาร์โด  โดมิงเกซ ซูเรีย), สำนักพิมพ์มหาวิทยาลัยรามคำแหง, 2548.
ภาษาสเปนเรียนเร็ว ฉบับไทยเที่ยวสเปน (ผลงานร่วมกับรัศมี กฤษณมิษ และวิภาดา เพ็ชรรักษ์), โรงพิมพ์ฟ้าอภัย, 2544.
ภาษาสเปนพื้นฐาน 3, สำนักพิมพ์มหาวิทยาลัยรามคำแหง, 2542.
พจนานุกรมสเปน – ไทย (ผลงานวิจัยร่วมกับรัศมี กฤษณมิษ และวิภาดา เพ็ชรรักษ์), โรงพิมพ์ฟ้าอภัย, 2542.
พจนานุกรมไทย - สเปน (ผลงานวิจัยร่วมกับรัศมี กฤษณมิษ, วิภาดา เพ็ชรรักษ์ และสถาพร ทิพยศักดิ์), โรงพิมพ์ฟ้าอภัย, 2540.
ผลงานด้านวรรณกรรม

ผลงานแปลเรื่อง ดอนกิโฆเต้ แห่งลามันช่า ขุนนางต่ำศักดิ์นักฝัน จากภาษาสเปน - El Ingenioso Hidalgo Don Quijote de la Mancha  สำนักพิมพ์ผีเสื้อ, 2548.
ผลงานแปลเรื่อง หนิ่งงุ้นโน่ จากภาษาสเปน - Historías de Ninguno, สำนักพิมพ์ผีเสื้อ, 2539.
ผลงานแปลเรื่อง โลกของเธอ บิเบียน่า จากภาษาสเปน - Bibiana y su mundo, โรงพิมพ์ฟ้าอภัย, 2540. (ได้รับคัดเลือกจากกระทรวงศึกษาธิการให้เป็นหนังสืออ่านนอกเวลา ระดับมัธยมปลาย)
ผลงานแปลเรื่อง โบนี่ มาร๎ติน  (เกือบจะ) โชคร้ายที่เกิดมารวย  จากภาษาสเปน - La Leyenda de Boni Martín, โรงพิมพ์ฟ้าอภัย, 2542
เกียรติคุณ

เครื่องราชอิสริยาภรณ์ระดับ Isabel la Católica (อิซาเบล ลา กาตอลิก้า) นับเป็นเครื่องราชฯ สูงสุดที่ประเทศสเปนจะมอบให้แก่ผู้ทำคุณงามความดีด้านวัฒนธรรม
สว่าน

สว่านไฟฟ้าไร้สาย
สว่าน คือเครื่องมือชนิดหนึ่ง ใช้สำหรับเจาะรูบนวัสดุหลายประเภท เป็นเครื่องมือที่ใช้บ่อยในงานไม้และงานโลหะ
ประวัติ

สว่านในยุคแรกเริ่มคือ บิดหล่า ซึ่งเป็นอุปกรณ์เดียวกับอุปกรณ์สำหรับจุดไฟ โดยอยู่ในยุคของชาวฮารัปปาและชาวอียิปต์โบราณ ในยุคต่อมาสว่านไฟฟ้าได้ถูกประดิษฐ์ขึ้นโดย อาร์เทอร์ เจมส์ อาร์นอต เมื่อปี ค.ศ. 1889 ที่เมืองเมลเบิร์น ประเทศออสเตรเลีย หลังจากนั้นจึงมีการประดิษฐ์สว่านไฟฟ้าแบบพกพาในปี ค.ศ. 1895 โดย วิลเฮล์ม ไฟน์ ที่เมืองชตุทท์การ์ท ประเทศเยอรมนี และในปี ค.ศ. 1917 แบล็กแอนด์เด็กเกอร์ ผู้ผลิตและจำหน่ายเครื่องทุ่นแรงและเครื่องใช้ในบ้าน ได้จดทะเบียนสิทธิบัตรสวิตช์แบบกดเปิดและปิดในปุ่มเดียว ที่ติดอยู่กับด้ามถือของสว่านไฟฟ้า
ประเภท

สว่านในปัจจุบันมีหลายประเภท เช่น
สว่านไฟฟ้า
สว่านไร้สาย
สว่านไขควงกระแทก
สว่านโรตารี่
สว่านแท่น
การทำงาน

การทำงานของสว่านนั้น จะใช้ส่วนของดอกสว่าน ยึดอยู่กับเดือยด้านหนึ่งของสว่าน และกดลงไปบนวัสดุที่ต้องการ หลังจากนั้นจึงถูกทำให้หมุน ปลายดอกสว่านจะทำงานเป็นตัวตัดเจาะวัสดุ และกำจัดเศษวัสดุระหว่างการเจาะ เช่น ขี้เลื่อย หรือทำงานเป็นตัวสูบอนุภาคเล็ก ๆ เช่นการเจาะน้ำมัน
แหล่งข้อมูลอื่น

Nonfatal Occupational Injuries Involving the Eyes - From US Department of  Labor (Accessed 2007-04-29)
Searching For The Best Drill Press เก็บถาวร 2015-07-09 ที่ เวย์แบ็กแมชชีน - Air Tool Guy
บิดหล่า
สรุปเหรียญโอลิมปิกฤดูร้อน 1956

|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหภาพโซเวียต | 37 | 29 | 32 | 98 |
| 2 |  สหรัฐ | 32 | 25 | 17 | 74 |
| 3 |  ออสเตรเลีย (เจ้าภาพ) | 13 | 8 | 14 | 35 |
| 4 |  ฮังการี | 9 | 10 | 7 | 26 |
| 5 |  อิตาลี | 8 | 8 | 9 | 25 |
| 6 |  สวีเดน | 8 | 5 | 6 | 19 |
| 7 |  เยอรมนี | 6 | 13 | 7 | 26 |
| 8 |  สหราชอาณาจักร | 6 | 7 | 11 | 24 |
| 9 |  โรมาเนีย | 5 | 3 | 5 | 13 |
| 10 |  ญี่ปุ่น | 4 | 10 | 5 | 19 |
| 11 |  ฝรั่งเศส | 4 | 4 | 6 | 14 |
| 12 |  ตุรกี | 3 | 2 | 2 | 7 |
| 13 |  ฟินแลนด์ | 3 | 1 | 11 | 15 |
| 14 |  อิหร่าน | 2 | 2 | 1 | 5 |
| 15 |  แคนาดา | 2 | 1 | 3 | 6 |
| 16 |  นิวซีแลนด์ | 2 | 0 | 0 | 2 |
| 17 |  โปแลนด์ | 1 | 4 | 4 | 9 |
| 18 |  เชโกสโลวาเกีย | 1 | 4 | 1 | 6 |
| 19 |  บัลแกเรีย | 1 | 3 | 1 | 5 |
| 20 |  เดนมาร์ก | 1 | 2 | 1 | 4 |
| 21 |  ไอร์แลนด์ | 1 | 1 | 3 | 5 |
| 22 |  นอร์เวย์ | 1 | 0 | 2 | 3 |
| 23 |  เม็กซิโก | 1 | 0 | 1 | 2 |
| 24 |  บราซิล | 1 | 0 | 0 | 1 |
| 24 |  อินเดีย | 1 | 0 | 0 | 1 |
| 26 |  ยูโกสลาเวีย | 0 | 3 | 0 | 3 |
| 27 |  ชิลี | 0 | 2 | 2 | 4 |
| 28 |  เบลเยียม | 0 | 2 | 0 | 2 |
| 29 |  อาร์เจนตินา | 0 | 1 | 1 | 2 |
| 29 |  เกาหลีใต้ | 0 | 1 | 1 | 2 |
| 31 |  ไอซ์แลนด์ | 0 | 1 | 0 | 1 |
| 31 |  ปากีสถาน | 0 | 1 | 0 | 1 |
| 33 |  แอฟริกาใต้ | 0 | 0 | 4 | 4 |
| 34 |  ออสเตรีย | 0 | 0 | 2 | 2 |
| 35 |  บาฮามาส | 0 | 0 | 1 | 1 |
| 35 |  กรีซ | 0 | 0 | 1 | 1 |
| 35 |  สวิตเซอร์แลนด์ | 0 | 0 | 1 | 1 |
| 35 |  อุรุกวัย | 0 | 0 | 1 | 1 |
| รวม | รวม | 153 | 153 | 163 | 469 |
| ด ค กสรุปเหรียญโอลิมปิก |
| --- | --- |
 เหรียญรางวัลโอลิมปิก  สรุปเหรียญโอลิมปิกตลอดกาล  เหรียญปีแยร์ เดอ กูแบร์แต็ง  กีฬาโอลิมปิกซ้อน (1906) 
โอลิมปิกฤดูร้อน:  1896  1900  1904  1908  1912  1920  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024  2028  2032 
โอลิมปิกฤดูหนาว:  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1994  1998  2002  2006  2010  2014  2018  2022  2026  2030 
 รายชื่อผู้ที่ได้รับเหรียญรางวัลโอลิมปิก  รายชื่อผู้ที่ถูกริบเหรียญรางวัลโอลิมปิก  รายชื่อเหรียญรางวัลโอลิมปิกแบ่งตามประเทศเจ้าภาพ  รายชื่อประเทศที่ได้รับเหรียญรางวัลมากที่สุดในกีฬาโอลิมปิก  รายชื่อเหรียญรางวัลเสมอกันในโอลิมปิก
สถาบันเทคโนโลยีการบินและอวกาศ มหาวิทยาลัยเทคโนโลยีราชมงคลตะวันออก

| --- | --- |
Institute of Aviation Technology
ผู้อำนวยการ: Capt. Trevor Davenport
ที่อยู่: 43 ม.6 ต.บางพระ อ.ศรีราชา จ.ชลบุรี รหัสไปรษณีย์ 20110
สี: สีเทา
มาสคอต: ( IAT )
สถานปฏิบัติ: ชั้น 5 ตึกอธิการบดี สถาบันเทคโนโลยีการบิน มหาวิทยาลัยเทคโนโลยีราชมงคลตะวันออก วิทยาเขตบางพระ
เว็บไซต์: http://iat.rmutto.ac.th
สถาบันเทคโนโลยีการบิน (อังกฤษ:Institute of Aviation Technology) เป็นโครงการจัดตั้งหน่วยงานในสังกัดมหาวิทยาลัยเทคโนโลยีราชมงคลตะวันออก มีภารกิจในด้านการผลิตบุคลากรด้านการบิน จัดการเรียนการสอนหลักสูตรด้านการบิน และบริหารจัดการองค์ความรู้ด้านการบิน โดยเป็นโครงการความร่วมมือระหว่างมหาวิทยาลัยเทคโนโลยีราชมงคลตะวันออก สมาคมสโมสรการบินพลเรือน หรือองค์การการบินอื่นที่ได้รับการรับรองจากกรมการบินพลเรือน และองค์กรการบินพลเรือนระหว่างประเทศ
ประวัติ

สถาบันเทคโนโลยีการบิน จัดตั้งขึ้นเพื่อรองรับการขยายตัวของอุตสาหกรรมการบิน และการเปิดใช้สนามบินนานาชาติสุวรรณภูมิ ซึ่งทำให้ประเทศไทยเป็นศูนย์กลางการบินของภูมิภาคเอเชียตะวันออกเฉียงใต้ และมีความต้องการนักบิน ตลอดจนบุคลากรที่เกี่ยวข้องจำนวนมาก
หลักสูตร

สถาบันเทคโนโลยีการบิน เปิดทำการเรียนการสอน 2 หลักสูตร คือ
วิทยาศาสตรบัณฑิต สาขาวิทยาศาสตร์การบิน
บริหารธุรกิจบัณฑิต สาขาการจัดการการบิน
การเข้าศึกษา

สถาบันเทคโนโลยีการบิน เปิดรับสมัครบุคคลเข้าศึกษาต่อในระดับปริญญาตรี ใน 4 ช่องทาง ได้แก่
การสอบโควตาของมหาวิทยาลัยเทคโนโลยีราชมงคลตะวันออก   ช่วงเดือนกันยายน ถึงพฤศจิกายนของทุกปี
การสอบตรงของมหาวิทยาลัยเทคโนโลยีราชมงคลตะวันออก ช่วงเดือนมกราคม ถึงมีนาคมของทุกปี
การสอบตรงของสถาบันเทคโนโลยีการบิน ช่วงเดือนมีนาคม ถึงเมษายนของทุกปี
การสอบคัดเลือกในระบบ Admission
การเข้าศึกษา > ค่าใช้จ่าย

หลักสูตรบริหารธุรกิจบัณฑิต  สาขาการจัดการการบิน (4ปี) ภาคการศึกษาละ 31,900 บาท
แหล่งข้อมูลอื่น

http://iat.rmutto.ac.th
| ด ค กหน่วยงานในมหาวิทยาลัยเทคโนโลยีราชมงคลตะวันออก |
| --- | --- |
วิทยาเขตบางพระ: เกษตรศาสตร์และทรัพยากรธรรมชาติ • มนุษยศาสตร์และสังคมศาสตร์ • วิทยาศาสตร์และเทคโนโลยี • สัตวแพทย์ศาสตร์ • สถาบันเทคโนโลยีการบินและอวกาศ • วิศวกรรมศาสตร์และนวัตกรรม
วิทยาเขตจักรพงษภูวนารถ: บริหารธุรกิจและเทคโนโลยีสารสนเทศ • ศิลปศาสตร์
วิทยาเขตจันทบุรี: เทคโนโลยีอุตสาหกรรมเกษตร • เทคโนโลยีสังคม
วิทยาเขตอุเทนถวาย: วิศวกรรมศาสตร์และสถาปัตยกรรมศาสตร์
หมวดหมู่ • โครงการ • สถานีย่อย
| ด ค กสถานศึกษาด้านการบินของไทย |
| --- | --- |
โรงเรียนการบินพลเรือนของภาครัฐ: สถาบันการบินพลเรือน • มหาวิทยาลัยเกษตรศาสตร์ • มหาวิทยาลัยเทคโนโลยีราชมงคลตะวันออก • มหาวิทยาลัยนครพนม
โรงเรียนการบินพลเรือนของภาคเอกชน: มหาวิทยาลัยรังสิต • มหาวิทยาลัยศรีปทุม • โรงเรียนไทยเทคโนโลยีการบิน •  บางกอกเอวิเอชั่นเซ็นเตอร์
โรงเรียนการบินทหาร: โรงเรียนการบินทหารบก • โรงเรียนการบินกำแพงแสน
หมวดหมู่ • โครงการ • สถานีย่อย
หงส์เหนือมังกร เดอะมิวสิคัล

สำหรับละครโทรทัศน์ในปี พ.ศ. 2543 ดูที่ หงส์เหนือมังกร
| หงส์เหนือมังกร เดอะมิวสิคัล |
| --- | --- |
โปสเตอร์ของละครเวทีเรื่องนี้
ดนตรี: สราวุธ เลิศปัญญานุช
คำร้อง: วิเชียร ตันติพิมลพันธ์
หนังสือ: พฤกษ์ เอมะรุจิ   สมประสงค์ เจียมบุญสม   ณัฐพจน์ พจน์จำเนียร
งานสร้าง: ตุลาคม 2553, ซีเนริโอ
หงส์เหนือมังกร เดอะมิวสิคัล เป็นละครเวที มีโครงเรื่องจากละครโทรทัศน์ทางช่อง 5 ในปี พ.ศ. 2543 บทประพันธ์โดย วิศวนาถ ถูกถ่ายทอดออกมา ในรูปแบบละครเพลงโดย ถกลเกียรติ วีรวรรณ นำแสดงโดยแพท สุธาสินี , แบงค์ วงแคลช และโตโน่ เดอะสตาร์
เป็นเรื่องราวเกี่ยวกับกรุงเทพในปี พ.ศ 2497 ณ ย่านชุมชนชาวจีน เมื่อความเปลี่ยนแปลงครั้งใหญ่มาเยือน เจ้าพ่อถูกฆ่าตาย และ หลิว ที่ต้องขึ้นมารับมอบอำนาจและปกครองชาวจีนในย่านนี้กลับเป็น ผู้หญิง ตามค่านิยมของคนจีนมองว่าผู้หญิงต้องอยู่ต่ำกว่าผู้ชาย เส้นทางชีวิตของเธอจะสามารถแบกรับภาระหน้าที่อันยิ่งใหญ่และ เผชิญกับการขับเคี่ยวของอำนาจ ความแค้น และความรักที่รอเธออยู่ได้หรือไม่
ข้อมูลการจัดแสดง

หงส์เหนือมังกร เดอะมิวสิคัล จัดแสดงทั้งหมด 37 รอบการแสดง ตั้งแต่ วันพุธที่ 22 กันยายน พ.ศ. 2553 ถึง วันอาทิตย์ที่ 7 พฤศจิกายน พ.ศ. 2553 รัชดาลัย เธียเตอร์ ศูนย์การค้าเอสพลานาด
หมายเหตุ วันที่ 13-17 ตุลาคม งดการแสดง เนื่องจากนักแสดงนำ แพท สุธาสินี ป่วยเป็นไข้หวัดใหญ่ 2009
เพลงประกอบละครเวที

ไม่เคยมองข้ามเธอ โดย แพท สุธาสินี
นิยามคำว่าพอ โดย แบงค์ วงแคลช
ไม่เคยมีใครมารัก โดย โตโน่ เดอะสตาร์
นักแสดง

สุธาสินี พุทธินันทน์ รับบท หลิว
ปรีติ บารมีอนันต์ รับบท จางเหา
ภาคิน คำวิลัยศักดิ์ รับบท ตี๋เล็ก
ญาณี ตราโมท รับบท เต็งล้อ
กลศ อัทธเสรี รับบท ตี๋ซุ้ง
ประสาท ทองอร่าม รับบท ตี๋ซา
นภาดา สุขกฤต รับบท นภาพร
เลอวิทย์ สังข์สิทธิ์ รับบท เสี่ยจั๊บ
ต่อตระกูล จันทิมา รับบท เสี่ยไฮ้
ทศพล จุรุพันธุ์ รับบท เสี่ยกวง
เศรษฐินันท์ กนิกาจิรานันท์ รับบท สร้อย
สโมสรกีฬากลางแห่งกองทัพบก มอสโก

เซ้นทรัลสปอร์ตคลับออฟเดอร์อาร์มีออฟมอสโก หรือที่รุจักกันในชื่อ ซีเอสเคเอ มอสโก เป็นสโมสรอาชีพของกองทัพบก ตั้งอยู่ในกรุงมอสโก ประเทศรัสเซีย เป็นสโมสรที่อยู่ในรัสเซียน พรีเมียร์ลีก
ผู้เล่น

ณ วันที่ 10 พฤษภาคม 2015
หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
| ด ค กรัสเซียนพรีเมียร์ลีก |
| --- | --- |
 ก่อนหน้านี้: โซเวียตท็อปลีก 
ทีมชนะเลิศ:  สปาร์ตัคมอสโก (10)  ซีเอสเคเอ มอสโก (6)  เซนิตเซนต์ปีเตอร์สเบิร์ก (5)  โลโคโมติฟมอสโก (3)  รูบินคาซาน (2)  Spartak Vladikavkaz (1) 
ทีมในฤดูกาล 2019–20:  Akhmat Grozny  อาร์เซนัลตูลา  ซีเอสเคเอ มอสโก  ดีนาโมมอสโก  ครัสโนดาร์  Krylia Sovetov Samara  โลโคโมติฟมอสโก  Orenburg  Rostov  รูบินคาซาน  Sochi  สปาร์ตัคมอสโก  Tambov  Ufa  Ural Yekaterinburg  เซนิตเซนต์ปีเตอร์สเบิร์ก
สรุปเหรียญโอลิมปิกฤดูร้อน 1964

|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ | 36 | 26 | 28 | 90 |
| 2 |  สหภาพโซเวียต | 30 | 31 | 35 | 96 |
| 3 |  ญี่ปุ่น (เจ้าภาพ) | 16 | 5 | 8 | 29 |
| 4 |  เยอรมนี | 10 | 22 | 18 | 50 |
| 5 |  อิตาลี | 10 | 10 | 7 | 27 |
| 6 |  ฮังการี | 10 | 7 | 5 | 22 |
| 7 |  โปแลนด์ | 7 | 6 | 10 | 23 |
| 8 |  ออสเตรเลีย | 6 | 2 | 10 | 18 |
| 9 |  เชโกสโลวาเกีย | 5 | 6 | 3 | 14 |
| 10 |  สหราชอาณาจักร | 4 | 12 | 2 | 18 |
| 11 |  บัลแกเรีย | 3 | 5 | 2 | 10 |
| 12 |  ฟินแลนด์ | 3 | 0 | 2 | 5 |
| 12 |  นิวซีแลนด์ | 3 | 0 | 2 | 5 |
| 14 |  โรมาเนีย | 2 | 4 | 6 | 12 |
| 15 |  เนเธอร์แลนด์ | 2 | 4 | 4 | 10 |
| 16 |  ตุรกี | 2 | 3 | 1 | 6 |
| 17 |  สวีเดน | 2 | 2 | 4 | 8 |
| 18 |  เดนมาร์ก | 2 | 1 | 3 | 6 |
| 19 |  ยูโกสลาเวีย | 2 | 1 | 2 | 5 |
| 20 |  เบลเยียม | 2 | 0 | 1 | 3 |
| 21 |  ฝรั่งเศส | 1 | 8 | 6 | 15 |
| 22 |  แคนาดา | 1 | 2 | 1 | 4 |
| 22 |  สวิตเซอร์แลนด์ | 1 | 2 | 1 | 4 |
| 24 |  บาฮามาส | 1 | 0 | 0 | 1 |
| 24 |  เอธิโอเปีย | 1 | 0 | 0 | 1 |
| 24 |  อินเดีย | 1 | 0 | 0 | 1 |
| 27 |  เกาหลีใต้ | 0 | 2 | 1 | 3 |
| 28 |  ตรินิแดดและโตเบโก | 0 | 1 | 2 | 3 |
| 29 |  ตูนิเซีย | 0 | 1 | 1 | 2 |
| 30 |  อาร์เจนตินา | 0 | 1 | 0 | 1 |
| 30 |  คิวบา | 0 | 1 | 0 | 1 |
| 30 |  ปากีสถาน | 0 | 1 | 0 | 1 |
| 30 |  ฟิลิปปินส์ | 0 | 1 | 0 | 1 |
| 34 |  อิหร่าน | 0 | 0 | 2 | 2 |
| 35 |  บราซิล | 0 | 0 | 1 | 1 |
| 35 |  กานา | 0 | 0 | 1 | 1 |
| 35 |  ไอร์แลนด์ | 0 | 0 | 1 | 1 |
| 35 |  เคนยา | 0 | 0 | 1 | 1 |
| 35 |  เม็กซิโก | 0 | 0 | 1 | 1 |
| 35 |  ไนจีเรีย | 0 | 0 | 1 | 1 |
| 35 |  อุรุกวัย | 0 | 0 | 1 | 1 |
| รวม | รวม | 163 | 167 | 174 | 504 |
| ด ค กสรุปเหรียญโอลิมปิก |
| --- | --- |
 เหรียญรางวัลโอลิมปิก  สรุปเหรียญโอลิมปิกตลอดกาล  เหรียญปีแยร์ เดอ กูแบร์แต็ง  กีฬาโอลิมปิกซ้อน (1906) 
โอลิมปิกฤดูร้อน:  1896  1900  1904  1908  1912  1920  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024  2028  2032 
โอลิมปิกฤดูหนาว:  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1994  1998  2002  2006  2010  2014  2018  2022  2026  2030 
 รายชื่อผู้ที่ได้รับเหรียญรางวัลโอลิมปิก  รายชื่อผู้ที่ถูกริบเหรียญรางวัลโอลิมปิก  รายชื่อเหรียญรางวัลโอลิมปิกแบ่งตามประเทศเจ้าภาพ  รายชื่อประเทศที่ได้รับเหรียญรางวัลมากที่สุดในกีฬาโอลิมปิก  รายชื่อเหรียญรางวัลเสมอกันในโอลิมปิก
วัดสุวรรณารามราชวรวิหาร

| วัดสุวรรณารามราชวรวิหาร |
| --- | --- |
พระอุโบสถ วัดสุวรรณาราม

ที่ตั้ง: แขวงศิริราช เขตบางกอกน้อย กรุงเทพมหานคร 10700
ประเภท: พระอารามหลวง ชั้นโท
นิกาย: มหานิกาย
 สถานีย่อยพระพุทธศาสนา
วัดสุวรรณาราม ราชวรวิหาร หรือนิยมเรียกกันสั้น ๆ ว่า วัดสุวรรณาราม เป็นพระอารามหลวงชั้นโท ชนิดราชวรวิหาร   ปัจจุบันตั้งอยู่ในซอยจรัญสนิทวงศ์ 32 ถนนจรัญสนิทวงศ์ ตรงข้ามกับแยกบางขุนนนท์ แขวงศิริราช เขตบางกอกน้อย โดยติดอยู่ริมคลองบางกอกน้อยฝั่งตะวันตก
ประวัติ

วัดสุวรรณาราม ราชวรวิหาร เป็นวัดที่สร้างขึ้นในสมัยกรุงศรีอยุธยา เดิมชื่อ วัดทอง  ลักษณะเป็นลานกว้างขวาง ในสมัยกรุงธนบุรีเป็นสถานที่ซึ่งสมเด็จพระเจ้ากรุงธนบุรีมีพระราชดำรัสให้นำเชลยศึกพม่าจากค่ายบางแก้วไปประหารชีวิต ต่อมาพระบาทสมเด็จพระพุทธยอดฟ้าจุฬาโลกมหาราช (รัชกาลที่ 1) ทรงรับมาอยู่ในพระบรมราชูปถัมภ์และสถาปนาขึ้นใหม่ทั้งพระอารามและพระราชทานนามว่า "วัดสุวรรณาราม" ทั้งนี้เนื่องจากพระองค์มีพระนามเดิมว่า "ทองด้วง" เช่นเดียวกับชื่อวัด  นอกจากนี้สมเด็จพระบวรราชเจ้ามหาสุรสิงหนาท มีพระราชศรัทธาสร้างเมรุหลวงสำหรับใช้ในการพระราชทานเพลิงศพเจ้านายและขุนนางผู้ใหญ่ ซึ่งตามประเพณีต้องนำไปฌาปนกิจนอกกำแพงพระนครชั้นนอก เมรุหลวงนี้ใช้มาจนถึงในสมัยรัชกาลที่ 5
ในสมัยรัชกาลที่ 3 โปรดเกล้าฯ ให้ปฏิสังขรณ์วัดสุวรรณารามและให้ช่างเขียนภาพฝาผนังในพระอุโบสถด้วย มีงานของหลวงวิจิตรเจษฎา (ทองอยู่) ผู้เขียนเนมิราชชาดก กับหลวงเสนีย์บริรักษ์ (คงแป๊ะ) ผู้เขียนมโหสถชาดก  ซึ่งเป็นจิตรกรขึ้นชื่อในยุคนั้นทั้งคู่ โดยทั้งคู่เขียนด้วยการประชันกัน โดยใช้ผ้าคลุมและเปิดออกเผยให้เห็นเมื่องานเสร็จแล้ว นับเป็นจิตรกรรมฝาผนังในยุครัตนโกสินทร์ที่สวยงาม มีความละเอียดอ่อนของลายเส้นและรายละเอียดเล็ก ๆ น้อย ๆ และมีความสมบูรณ์แบบที่สุดแห่งหนึ่งของกรุงเทพมหานครและประเทศไทย
ประวัติ > พระราชทานเพลิงพระศพ เชื้อพระวงศ์บ้านพลูหลวง

หลังเสียกรุงศรีอยุธยาครั้งที่ 2 ในปี พ.ศ.2310 พม่าได้กวาดต้อนเชื้อพระวงศ์บ้านพลูหลวงกลับไปกรุงอังวะกว่า 2,000 พระองค์ ตามการบันทึกของเอกสาร "มหาราชวงษ์ พงษาวดารพม่า" ที่ได้บันทึกรายพระนามไว้อย่างละเอียด เหลือแต่เชื้อพระวงศ์บางพระองค์ที่ทรงพระประชวรอยู่ ณ ค่ายโพธิ์สามต้น ได้แก่ เจ้าฟ้าสุริยา 1 เจ้าฟ้าพินทวดี 1 เจ้าฟ้าจันทวดี 1 พระองค์เจ้าฟักทอง 1 ทั้ง 4 พระองค์นี้เป็นราชบุตรีของพระเจ้าอยู่หัวบรมโกศ และเจ้ามิตรบุตรีกรมพระราชวัง 1 หม่อมเจ้ากระจาดบุตรีกรมหมื่นจิตรสุนทร 1 หม่อมเจ้ามณีบุตรีกรมหมื่นเสพภักดี 1 หม่อมเจ้าฉิมบุตรีเจ้าฟ้าจีด 1 และยังมีพระองค์เจ้าทับทิม บุตรีของสมเด็จพระอัยกานั้น พวกข้าไทพาหนีออกไป ณ เมืองจันทบูร เจ้าตากสินได้สงเคราะห์รับเลี้ยงดูไว้ในเวลาต่อมา
เชื้อพระวงศ์อยุธยาทั้งหมดได้ถูกทูลเชิญลงมาพำนักที่พระราชวังกรุงธนบุรี ต่อมาในปี พ.ศ.2325 พระบาทสมเด็จพระพุทธยอดฟ้าจุฬาโลกมหาราชทรงปราดาภิเษกขึ้นเป็นพระมหากษัตริย์แห่งกรุงรัตนโกสินทร์ ได้ทูลเชิญเชื้อพระวงศ์บ้านพลูหลวงทั้งหมดจากราชสำนักกรุงธนบุรี มาพำนักยังพระบรมมหาราชวังด้วย ในปี พ.ศ.2344 เจ้าฟ้าพินทวดีแห่งราชวงศ์บ้านพลูหลวงทรงสิ้นพระชนม์ลง ได้มีบันทึกในหมายรับสั่งของพระบาทสมเด็จพระพุทธยอดฟ้าจุฬาโลกมหาราช กล่าวถึงการพระราชทานเพลิงพระศพเจ้าฟ้ากิม (คาดว่าคือเจ้าฟ้าพินทวดี) ณ เมรุวัดสุวรรณารามราชวรวิหาร เมื่อปี พ.ศ.2345 และสันนิฐานว่าอาจเป็นที่พระราชทานเพลิงพระศพของพระเจ้าลูกเธอ เจ้าฟ้าหญิงอยุธยาทั้ง 4 พระองค์ อันเป็นพระราชธิดาของพระเจ้าอยู่หัวบรมโกศ และมีศักดิ์เป็นพระเชษฐภคินี (พี่สาว) ของสมเด็จพระเจ้าอยู่หัวอุทุมพร และสมเด็จพระที่นั่งสุริยาศน์อมรินทร์ (พระเจ้าเอกทัศน์)
สถาปัตยกรรมและศิลปกรรม

ทางด้านสถาปัตยกรรมและศิลปกรรม พระอุโบสถ สร้างตามแบบแผนศิลปกรรมสมัยรัชกาลที่ 1 มีเสาทรงสี่เหลี่ยมย่อมุมไม้สิบสอง มีระเบียงทั้งด้านหน้าและด้านหลัง ช่อฟ้าใบระกาประดับกระจก หน้าบันจำหลักลายรูปเทพนมและรูปนารายณ์ทรงครุฑปิดทอง สถาปัตยกรรมอื่นๆ ภายในวัดได้แก่ พระวิหารสร้างขึ้นในสมัยรัชกาลที่ 4 ซึ่งมีมุขขวางทั้งด้านหน้าและด้านหลังกับหมู่กุฏิสงฆ์ที่เป็นเรือนไม้ฝาปะกน เก่าแก่และงดงามมาก หมู่กุฏิสงฆ์ เป็นหมู่ตึก 6 หลัง มีหอฉันอยู่กลางและมีหอเล็กติดกำแพง 2 หอพร้อมทั้งหอระฆังและหอไตร
ภายในพระอุโบสถ นอกจากภาพจิตรกรรมฝาผนังแล้วยังเป็นที่ประดิษฐานของพระศาสดา ซึ่งเป็นพระพุทธรูปหล่อปางมารวิชัย ฝีมือช่างเดียวกันกับพระศรีศากยมุนีที่วัดสุทัศน์  (ฝีมือช่างสุโขทัยมีนามว่า "พระศาสดา") สันนิษฐานว่าเป็นพระพุทธรูปที่เชิญมาแต่กรุงสุโขทัยในสมัยรัชกาลที่ 1 มีความเชื่อและความศรัทธาในพระศาสดาว่า มีความศักดิ์สิทธิ์และดลบันดาลให้สมประสงค์ได้ในหลายเรื่อง โดยเฉพาะเรื่องการเกณฑ์ทหาร ผู้คนจึงนิยมมาแก้บนด้วยการนำผ้าขาวม้ามาผูกเอวและวิ่งวนรอบพระอุโบสถ 3 รอบ พร้อมกับส่งเสียงเหมือนม้าร้องไปด้วย เรียกว่า "วิ่งม้า" เนื่องจากมีเรื่องเล่าว่าในอดีต มีผู้พบเห็นม้าสีขาวตัวหนึ่งวิ่งวนรอบพระอุโบสถ จึงเชื่อกันว่าพระศาสดาคงโปรดม้า